5. pielikums
PIL.9.panta pirmās daļas iepirkuma “Darbinieku veselības apdrošināšana”, ID Nr. KLT 2026/7
POLISES PIEGĀDES LĪGUMS Nr. __________
[bookmark: _Hlk500937396]par Kandavas Lauksaimniecības tehnikuma darbinieku veselības apdrošināšanu

Kandavā						         	2026.gada _______.__

Kandavas Lauksaimniecības tehnikums, reģ. Nr. _____________, adrese: ____________________, kuru  saskaņā ar nolikumu pārstāv direktors/e vārds uzvārds, turpmāk – Apdrošinājuma ņēmējs, no vienas puses un 
Apdrošināšanas pakalpojumu sniedzēja nosaukums, _____________________reģ. Nr. vienotais reģistrācijas numurs, juridiskā adrese, kuru saskaņā ar dokumenta nosaukums pārstāv pilnvarotās personas amats vārds, uzvārds, turpmāk – Apdrošinātājs, no otras puses, turpmāk Līgumā katrs atsevišķi saukts arī Līdzējs, bet abi kopā – Līdzēji, pamatojoties uz Latvijas Republikā spēkā esošajiem normatīvajiem aktiem, izsakot savu brīvu gribu, bez viltus vai maldiem, un saskaņā ar Pasūtītāja organizēto publisko iepirkumu ID Nr. KLT 2026/7 “Darbinieku veselības apdrošināšana”, turpmāk – Iepirkums, noslēdz šo līgumu, turpmāk – Līgums:
1. LĪGUMĀ LIETOTIE TERMINI
1.1. Darbinieki – Apdrošinājuma ņēmēja nodarbinātās personas (Līguma 3.pielikums), kuru veselība tiek apdrošināta. 
1.2. Polise – Veselības apdrošināšanas polise, kas apliecina Līguma noslēgšanu un ietver Līguma noteikumus, kā arī visus Līguma grozījumus un papildinājumus, par kuriem Apdrošinātājs un Apdrošinājuma ņēmējs ir vienojušies Līguma darbības laikā.
1.3. Piedāvājums – Apdrošinātāja iesniegtais piedāvājums Iepirkumā, tajā skaitā iesniegtais Tehniskais piedāvājums (Līguma 2.pielikums), veselības apdrošināšanas noteikumi, informācija par ārstniecisko pakalpojumu apmaksas kārtību, informācija par papildu programmu iegādes nosacījumiem par Darbinieku personīgajiem naudas līdzekļiem, informācija par izmaiņu veikšanas kārtību apdrošināto Darbinieku sarakstā.
1.4. Karte – Darbiniekiem izsniegta plastikāta un/vai elektroniska karte kā apliecinājums, ka tajā minētās personas veselība ir apdrošināta saskaņā ar Apdrošinātāja programmu. Karte apliecina Darbinieka tiesības saņemt ārstnieciskos pakalpojumus, kurus saskaņā ar programmu, noteikumiem un Līgumu apmaksā Apdrošinātājs. 
1.5. Programma – Piedāvājuma un polises un noteikumos noteiktais apmaksājamo ārstniecisko pakalpojumu kopums. 
1.6. Prēmija – maksājums Apdrošinātājam par Darbinieku veselības apdrošināšanu, ko saskaņā ar Līgumā noteikto apmēru un apmaksas termiņiem veic Apdrošinājuma ņēmējs. 
1.7. Apdrošinājuma summa – Polisē noteiktā maksimālā vienam Darbiniekam izmaksājamo atlīdzību kopsumma.
1.8. Atlīdzība – ar Darbinieku veselības aprūpi saistīto izdevumu par ārstnieciskajiem pakalpojumiem apmaksa, ko Apdrošinātājs veic:
1.8.1. Apdrošinātāja līguma iestādēs - pamatojoties uz līguma iestāžu piestādītajiem rēķiniem par Darbiniekiem sniegtajiem pakalpojumiem, kas tiek sniegti un saņemti saskaņā ar Polisi, Programmu un Līgumu;
1.8.2. ārpus apdrošinātāja līguma iestādēm - pamatojoties uz Darbinieku iesniegtajiem atlīdzības pieteikumiem un tiem pievienoto maksājumu apliecinošo dokumentāciju, ja atlīdzība par attiecīgajiem ārstnieciskajiem pakalpojumiem ir paredzēta Polisē, Programmā un Līgumā. 
1.9. Apdrošināšanas periods – Polises darbības termiņš, kura ietvaros radušās un ar veselības aprūpi saistītās Darbinieku izmaksas sedz Apdrošinātājs, izmaksājot Atlīdzības.
1.10. Līguma iestāde – Latvijas Republikas normatīvajos aktos noteiktā kārtībā reģistrēta ārstniecības iestāde, ar kuru Apdrošinātājs ir noslēdzis sadarbības līgumu un kur norēķinus par ārstnieciskajiem pakalpojumiem Darbinieks veic, izmantojot karti.
2. LĪGUMA PRIEKŠMETS
2.1. Apdrošinājuma ņēmējs pasūta, bet Apdrošinātājs nodrošina Līguma 2.2.apakšpunktā norādīto Apdrošināto personu veselības apdrošināšanas pakalpojumus, turpmāk – Pakalpojums, atbilstoši Latvijas Republikā spēkā esošo normatīvo aktu prasībām, Polises un tās noteikumu nosacījumiem, saskaņā ar Apdrošinātāja iesniegto Piedāvājumu Iepirkumā “Tehniskā specifikācija/ Tehniskais piedāvājums” (Līguma 2.pielikums) un “Finanšu piedāvājums” noteikumiem (Līguma 4.pielikums) un Apdrošinājuma ņēmēja norādījumiem.
2.2. Apdrošinātās personas ir Darbinieki atbilstoši Apdrošinājuma ņēmēja iesniegtajiem sarakstiem.
3. LĪGUMA UN POLISES DARBĪBAS LAIKS
3.1. Līguma 2.1. punktā norādīto Pakalpojumu Apdrošinātājs nodrošina 12 (divpadsmit) kalendāros mēnešus no 2026.gada 20.septembra līdz 2027.gada __.____________, garantējot Pakalpojuma nepārtrauktību. 
3.2. Līgums stājas spēkā tā abpusējas parakstīšanas brīdī, ir spēkā visā Latvijas Republikas teritorijā, darbojas 24 (divdesmit četras) stundas diennaktī, 12 (divpadsmit) kalendāros mēnešus. Līgums ir spēkā līdz visu tajā minēto saistību pilnīgai izpildei un tiesību izlietošanai. 
3.3. Polises Apdrošināšanas periodā katram Darbiniekam, kurš tiek apdrošināts, tiek izsniegta Karte, neatkarīgi no tā vai Darbinieks tiek apdrošināts uz laika periodu 12 (divpadsmit) kalendārie mēneši vai īsāku periodu, tas ir, gadījumā, kad Darbinieks tiek iekļauts apdrošināto sarakstā Polises Apdrošināšanas perioda laikā.  Katras izsniegtās Kartes termiņš nav ilgāks par Līguma darbības beigu termiņu.

4. APDROŠINĀJUMA SUMMA, APDROŠINĀŠANAS PRĒMIJA UN NORĒĶINU KĀRTĪBA
4.1. Apdrošinājuma summa  katram Apdrošinājuma ņēmēja Darbiniekam, kurš apdrošināts saskaņā ar pamata programmu, vienam 1 (vienam) Polises Apdrošināšanas periodam ir EUR _____________  (_____________ euro______centi) par visiem pamata programmās segumā iekļautajiem Pakalpojumiem.
4.2. Prēmija 1 (vienam) Darbiniekam, kurš apdrošināts, saskaņā ar pamata programmu par 12 mēnešu apdrošināšanas periodu ir EUR ___________ (______________euro un _________centi), turpmāk tekstā - Līgumcena.
4.3. Prēmijas apmērs 1 (vienam) Darbiniekam Līguma darbības laikā  nevar tikt palielināts.
4.4. Līguma summa Darbinieku veselības apdrošināšanai visā Līguma darbības periodā saskaņā ar Darbinieku sarakstu (Līguma 3.pielikums) Līguma noslēgšanas dienā ir EUR  ____________ (_________ euro un __________centi), turpmāk tekstā Līguma summa. Līguma summas apmērs Līguma darbības laikā var mainīties atkarībā no Darbinieku skaita izmaiņām, nepārsniedzot Tehniskajā piedāvājumā norādīto maksimālo Apdrošināmo skaitu.
4.5. Darbiniekiem, pēc to brīvas izvēles, veicot apmaksu no Darbinieku personīgajiem naudas līdzekļiem, ir iespēja iegādāties papildu programmas, saskaņā ar Piedāvājumā (Līguma 2.pielikums) norādīto informāciju un Apdrošinātāja Finanšu piedāvājumā (Līguma 4. pielikums) norādītajām Prēmijām. 
4.6. Līguma summu Apdrošināšanas ņēmējs apmaksā vienā maksājuma 20 (divdesmit) dienu laikā pēc rēķina saņemšanas no Apdrošinātāja. 
4.7. Darbinieki, kuri par saviem personīgajiem naudas līdzekļiem iegādāsies papildu programmas, saskaņā ar Līguma 4.5. punktā noteikto, norēķinus veiks personīgi 10 (desmit) darba dienu laikā pēc Apdrošinātāja sagatavotā elektronisko rēķina saņemšanas. Apdrošinātājs sagatavo rēķinus individuāli katrai personai un iesniedz tos Apdrošinājuma ņēmējam. Apdrošinājuma ņēmējs saņemtos rēķinus izsniedz Darbiniekiem apmaksai.
4.8. Par Līguma 4.6.apakšpunktā Apdrošinājuma ņēmējam noteikto maksājumu samaksas veikšanas dienu tiek uzskatīta diena, kad Apdrošinājuma ņēmēja maksājums ir izpildīts Valsts interneta maksājumu apstrādes sistēmā.
4.9. Prēmija par papildu Darbiniekiem, kuri tiek apdrošināti Līguma darbības laikā ir aprēķināma proporcionāli Kartes atlikušajam periodam pilnos mēnešos līdz Polises beigu termiņam, nepiemērojot administratīvās izmaksas. 
4.10. [bookmark: _GoBack]Neizmantotā perioda Prēmijas apmērs par Darbiniekiem, kuri izslēdzami no Apdrošinājuma ņēmēja apdrošināto Darbinieku saraksta, ir aprēķināms proporcionāli Kartes atlikušajam periodam pilnos mēnešos/dienās līdz attiecīgās Polises beigu termiņam, nepiemērojot administratīvās izmaksas un neņemot vērā izmaksāto Atlīdzību apmēru.
4.11. Apdrošinātājs, parakstot Līgumu, apliecina, ka Prēmijas apmēru neietekmēs ārstniecības pakalpojumu cenu izmaiņas Līguma darbības laikā.
4.12. Ja Apdrošinājuma ņēmējs nav savlaicīgi veicis Prēmijas maksājumus, Apdrošinātājs ir tiesīgs pieprasīt no Apdrošinājuma ņēmēja līgumsodu. Apdrošinājuma ņēmējam jāmaksā līgumsods 0,1% apmērā no laikā nesamaksātā Prēmijas maksājuma par katru nokavējuma dienu, bet ne vairāk kā 10% apmērā no nesamaksātās summas.
4.13. Ja Apdrošinātājs nav savlaicīgi Apdrošinājuma ņēmēja pilnvarotai personai iesniedzis Polises un Kartes, Apdrošinājuma ņēmējs ir tiesīgs pieprasīt no Apdrošinātāja līgumsodu. Apdrošinātājam jāmaksā līgumsods 0,1% apmērā no laikā neizsniegto veselības apdrošināšanas polišu kopējās Prēmijas par katru nokavējuma dienu, bet ne vairāk kā 10% apmērā no kopējās Prēmijas.
5. KONFIDENCIALITĀTE UN DATU AIZSARDZĪBA
5.1. Jebkāda informācija, ko Apdrošinājuma ņēmējs sniedz Apdrošinātājam Līguma izpildes laikā vai kas atklājas Pakalpojuma sniegšanas laikā, Līguma izpildes rezultāti, kā arī jebkura šīs informācijas daļa, tai skaitā, bet ne tikai informācija par Apdrošinājuma ņēmēja Darbiniekiem un darbību, tai skaitā rakstisku, mutisku, datu formā uzglabāta vai jebkurā citā veidā uzglabāta informācija, kā arī informācija par Līguma izpildi tiek atzīta un uzskatīta par konfidenciālu.
5.2. Izpildītājam bez Pasūtītāja rakstiskas piekrišanas saņemšanas nav tiesību izpaust trešajām personām informāciju, kas Pakalpojuma sniegšanas laikā gūta no Pasūtītāja. Izpildītājam ar vislielāko rūpību un uzmanību ir jārūpējas par informācijas drošību un aizsardzību.
5.3. Apdrošinātāja pienākums ir nodrošināt, ka tā darbinieki, konsultanti un citas personas, kuras izmantos Apdrošinājuma ņēmējs konfidenciālo Darbinieku personas datu informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas konfidencialitātes saistības, kādas ir noteiktas Līgumā.
5.4. Apdrošinājuma ņēmēja informācijas izpaušana netiks uzskatīta par Līguma noteikumu pārkāpumu tikai un vienīgi šādos gadījumos:
5.4.1. informācija tiek izpausta pēc tam, kad tā kļuvusi publiski zināma vai pieejama neatkarīgi no Līdzējiem;
5.4.2. informācija tiek izpausta normatīvajos aktos noteiktajos gadījumos, apjomā un kārtībā.
5.5. Līdzēji, izpildot Līgumu, saistībā ar personas datu apstrādi, ir uzskatāmi par atsevišķiem datu pārziņiem Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Regula) izpratnē. 
5.6. Apdrošinājuma ņēmējs, kā Darbinieku darba devējs (valsts pārvaldes iestāde), apstrādā personas datus un veic personas datu nodošanu Apdrošinātājam nolūkā noslēgt Līgumu par labu Darbiniekiem.  Apdrošinātājs apstrādā no Apdrošinājuma ņēmēja iegūtos Darbinieku personas datus, ar mērķi izpildīt noslēgto Līgumu. Līdzēji apliecina, ka datu apstrādi veic ievērojot Latvijas Republikā spēkā esošos normatīvos aktus un Regulu. 
5.7. Līdzēji patstāvīgi nodrošina to darbības atbilstību normatīvo aktu prasībām un  nekavējoties paziņo otram Līdzējam informāciju saistībā ar iespējamiem datu aizsardzības incidentiem vai pārkāpumiem, ja tas var ietekmēt arī otru Līdzēju, kā arī sadarbojas, savstarpēji apmainoties ar informāciju, kas var palīdzēt izmeklēt vai ziņot par iespējamiem datu aizsardzības incidentiem vai pārkāpumiem.
6. PUŠU TIESĪBAS UN PIENĀKUMI
6.1. Lai nodrošinātu Līguma izpildi, Apdrošinājuma ņēmējs apņemas:
6.1.1. iesniegt Polises sagatavošanai nepieciešamo informāciju par Darbiniekiem elektroniskā veidā, nosūtot to uz Apdrošinātāja pilnvarotās personas___________________________ e-pastu: ______________, norādot Darbinieka vārdu, uzvārdu, personas kodu, apdrošināšanas periodu un  izvēlētās papildu programmas;
6.1.2. ievērot Līguma un visu tā pielikumu noteikumus; 
6.1.3. informēt Darbiniekus par Līguma noteikumiem, Karšu izmantošanas iespējām, Apdrošinātājam iesniedzamo Atlīdzības pieteikuma dokumentu pareizu noformēšanu un par citiem jautājumiem, kas saistīti ar minēto pienākumu izpildi;
6.1.4. Darbiniekiem izsniegt tiem paredzētās Kartes un citus Apdrošinātāja sagatavotos materiālus, kas papildina Karti un paredzēti Darbinieku individuālai lietošanai (piemēram, īss programmas apraksts, Apdrošinātāja kontaktinformācija) pēc to saņemšanas no Apdrošinātāja;
6.1.5. veikt Prēmiju maksājumus saskaņā ar Apdrošinātāja iesniegtajiem rēķiniem šajā Līgumā noteiktajā kārtībā un termiņos;
6.1.6. rakstiski informēt Apdrošinātāju par apdrošinātajiem Darbiniekiem, kuri jāizslēdz no Polisē minēto apdrošināto personu saraksta, vienlaicīgi ar rakstisko paziņojumu iesniedzot vai anulējot arī viņu Kartes; 
6.1.7. izsniegt Darbiniekiem, kuri izvēlējušies papildu programmas, to apmaksu veicot no personīgajiem naudas līdzekļiem,  Apdrošinātāja sagatavotos individuālos elektroniskos rēķinus izvēlēto papildu programmu apmaksai;
6.1.8. izsniegt Kartes Darbiniekiem, kuri izvēlējušies papildu programmas, to apmaksu veicot no personīgajiem naudas līdzekļiem, tikai pēc papildu programmas apmaksu apliecinoša dokumenta (maksājuma uzdevuma) saņemšanas no Darbinieka.
6.2. 	Apdrošinājuma ņēmēja tiesības:
6.2.1. Apdrošinājuma ņēmējam ir tiesības pieprasīt informāciju no Apdrošinātāja par Līguma termiņa laikā kopējo izmaksāto Atlīdzību līmeni un to sadalījumu pa ārstniecības pakalpojumu grupām;
6.2.2. Apdrošinājuma ņēmēja Darbiniekam ir tiesības saņemt Atlīdzību ne vēlāk kā 5 (piecu) darba dienu laikā pēc nepieciešamo dokumentu iesniegšanas Apdrošinātājam, ja ārstniecības pakalpojumi saņemti ārpus Apdrošinātāja līguma iestādēm.
6.3. Lai nodrošinātu Līguma izpildi, Apdrošinātājs apņemas:
6.3.1. 10 (desmit) dienu laikā pēc Līguma noslēgšanas un 6.1.1. punktā norādītās informācijas iesniegšanas Apdrošinātājam, parakstot Pakalpojuma pieņemšanas – nodošanas aktu, izsniegt Apdrošinājuma ņēmējam pirmā Apdrošināšanas  perioda Polisi un katram apdrošinātajam Darbiniekam pienākošos dokumentu komplektu: Karti, un detalizētu programmas aprakstu, tajā skaitā arī iekļaujot norādot  uz Apdrošinātāja tīmekļa vietnes adresi, kur ir pieejama informācija par veselības apdrošināšanas noteikumiem, Atlīdzības pieteikumu iesniegšanas veidiem,  kā arī informācija par aktuālo Apdrošinātāja Līguma iestāžu sarakstu ;
6.3.2. pamatojoties uz Apdrošinājuma ņēmēja iesniegto informāciju par Darbiniekiem, kuri izvēlējušies papildu programmas, to apmaksu veicot no personīgajiem naudas līdzekļiem, 5 (piecu) darba dienu laikā no 6.1.1. punktā norādītās informācijas saņemšanas dienas, noformēt un iesniegt Apdrošinājuma ņēmēja Darbinieku individuālos elektroniskos rēķinus papildu programmu apmaksai.
6.3.3. 	nodrošināt Darbiniekiem ārstniecisko pakalpojumu izmantošanu Līguma iestādēs (Līguma 5.pielikums) uzrādot Karti un neveicot norēķinus no Darbinieku personīgajiem naudas līdzekļiem; 
6.3.4. nodrošināt ārstniecības pakalpojumu izmantošanu bez termiņu ierobežojumiem, tajā skaitā nepiemērojot nogaidīšanas periodu, nenosakot nosūtījuma derīguma termiņu, kā arī nenosakot citu veidu  ierobežojumus;
6.3.5. veikt Atlīdzības izmaksu pēc iespējas īsākā, bet, ne vēlāk kā 5 (piecu) darba dienu laikā, pēc visu apdrošināšanas programmas noteikumos noteiktu Atlīdzības pieteikuma dokumentu saņemšanas dienas, gadījumos, kad Darbinieki par apdrošināšanas programmas segumā iekļautiem ārstniecības pakalpojumiem ir  norēķinājušies no personīgajiem naudas līdzekļiem. Atlīdzību Apdrošinātājs izmaksā, veicot pārskaitījumu uz Darbinieka norādīto kontu;
6.3.6. nepasliktināt Apdrošinājuma ņēmēja noslēgtā Līguma un tā pielikumu nosacījumus, visā tā darbības laikā, kā arī jebkādā citā veidā neapgrūtināt Apdrošinājuma ņēmēja Darbinieku iespējas saņemt šajā Līgumā paredzētos veselības apdrošināšanas pakalpojumus;
6.3.7. pēc Darbinieka rakstiska lūguma saņemšanas, iespējami īsākā, bet ne vēlāk kā 5 (piecu) darba dienu laikā, sniegt izsmeļošas atbildes uz dažādiem ar Līguma priekšmetu saistītiem jautājumiem, kā arī sniegt informāciju par attiecīgā Darbinieka kartē iztērētajām vai atlikušajām apdrošinājuma summām, informēt par iesniegto Atlīdzības pieteikumu statusu to apstrādes procesā, veikto Atlīdzību izmaksu datumiem, u.tml.;
6.3.8. Kartes Apdrošinājuma summas vai ārstniecisko pakalpojumu limitu robežas pārsniegšanas gadījumā, Apdrošinātājs rēķinu par Apdrošinājuma summas vai attiecīgā limita pārtēriņu izraksta un apmaksu par to saņem no konkrētā Darbiniekam, kura Kartes Apdrošinājuma summa vai limits ir pārtērēts; 
6.3.9. pēc Apdrošinājuma ņēmēja pieprasījuma saņemšanas, ne vēlāk kā 5 (piecu) darba dienu laikā, bez maksas sagatavot informāciju (pārskatu) par izmaksāto Atlīdzību līmeni konkrētam, Apdrošinājuma ņēmēja norādītam laika periodam, tajā skaitā norādot kopējo izmaksāto Atlīdzību apmēru, kā arī to sadalījumu pa pakalpojumu veidiem (piemērām, pakalpojumi iemaksas apmērā, maksas ārstu konsultācijas, maksas diagnostiskie izmeklējumi, laboratoriskie izmeklējumi, ambulatorā rehabilitācija, vakcinācijas, medicīniskās izziņas, maksas stacionārā palīdzība , u.tml.). 
6.3.10. ne vēlāk, kā 3 (trīs) mēnešus pirms Līguma darbības beigām, apdrošināt jaunus Darbiniekus, ja Apdrošinājuma ņēmēja par tiem ir iesniedzis informāciju Līguma 6.1.1.punktā paredzētajā kārtībā. Apdrošināšanas Prēmija tiek aprēķināta atbilstoši Līgumā paredzētajā kārtībā.  Apdrošinātājs 5 (piecu) dienu laikā pēc informācijas no Apdrošinājuma ņēmēja saņemšanas sagatavo un, Līdzējiem abpusēji parakstot pieņemšanas un nodošanas aktu, izsniedz Apdrošinājuma ņēmējam jauno Darbinieku Kartes un citu Polises dokumentāciju;
6.3.11. izbeigt apdrošināšanas darbību attiecībā uz tiem apdrošinātajiem Darbiniekiem, kuru Kartes Apdrošinājuma ņēmēja Līguma 6.1.6. punktā minētajā kārtībā ir iesniedzis Apdrošinātājam un, kuri no Polises ir izslēdzami. Izbeidzot Darbinieka Kartes darbību, Apdrošinātājam, nepiemērojot administratīvās izmaksas un neņemot vērā izmaksāto Atlīdzību apmēru jāveic neizmantotā perioda prēmijas aprēķins proporcionāli Kartes darbības laika atlikušajiem pilniem mēnešiem līdz Polises beigu termiņam;
6.3.12. par Līguma 6.3.11.punktā norādītajām izmaiņām sniegt informāciju Apdrošinājuma ņēmējam un noformēt parakstīšanai Polises pielikumus; 
6.3.13. nodrošināt bezmaksas nepieciešamo dokumentu kopiju, kā arī izziņu izsniegšanu, tai skaitā iesniegšanai Valsts ieņēmumu dienestā;
6.3.14. nodrošināt informācijas pieejamību apdrošinātāja Darbiniekiem  par Apdrošinātāja aktuālo līguma iestāžu sarakstu tīmekļa vietnē: ______________;
6.3.15. nodrošināt, ka plastikāta Karšu dublikātu izgatavošana ir bez maksas apdrošināšanas periodā Darbinieku datu maiņas gadījumā, kā arī Kartes nolaupīšanas vai nozaudēšanas  gadījumā. Apdrošinātājs izgatavo Kartes dublikātu 3 (trīs) darba dienu laikā no Apdrošinājuma ņēmēja pieteikuma par Kartes atjaunošanu saņemšanas dienas. 

7. ATLĪDZĪBU IZMAKSA
7.1. Programmas segumā iekļautajiem ambulatorajiem un stacionārajiem pakalpojumiem ir jābūt brīvi pieejamiem gan Līguma iestādēs, gan ārpus tām, bez saskaņošanas ar Apdrošinātāju.
7.2. Lai saņemtu Atlīdzību Darbinieki iesniedz Apdrošinātājam atbilstoši Piedāvājumā (Līguma 2.pielikums) minētajām prasībām noformētus Atlīdzību pieteikuma dokumentus klātienē Apdrošinātāja pārstāvniecībās, nosūtot pa pastu vai iesniedzot elektroniskā veidā. Atlīdzības pieteikumus Darbinieki var pieteikt visa Polises termiņā laikā un vēl 1 (vienu) mēnesi pēc attiecīgās Polises termiņa beigām.
7.3. Atlīdzība tiek aprēķināta saskaņā ar Apdrošinātāja iesniegtā Piedāvājuma Iepirkuma noteikumiem, un Apdrošinātājs to pārskaita uz Atlīdzības pieteikumā norādīto Darbinieka kontu. 
7.4. Apdrošinātājam ir pienākums izmaksāt Atlīdzību attiecībā uz visiem apdrošināšanas programmā iekļautajiem ārstnieciskajiem pakalpojumiem, kurus Polisē vai Polises pielikumos norādītie Darbinieki ir saņēmuši Līguma un Polises darbības termiņā. Ja Darbiniekam ārstnieciskā pakalpojuma saņemšanas brīdī  Karte vēl nebija izsniegta, Darbinieks saņem Atlīdzību Līguma 7.2. punktā noteiktajā kārtībā.
8. LĪGUMA, GROZĪJUMI, IZBEIGŠANA
8.1. Visas izmaiņas, papildinājumi, kas attiecas uz šo Līgumu, ir spēkā, ja tie noformēti rakstveidā un tos parakstījuši abi Līdzēji.
8.2. Apdrošinājuma ņēmējs ir tiesīgs vienpusēji atkāpties no Līguma, par to rakstiski paziņojot Apdrošinātājam 1 (vienu) mēnesi iepriekš, ja Apdrošinātājs pienācīgi nepilda Līguma noteikumus un par šo faktu Apdrošinājuma ņēmējs rakstiski paziņojis Apdrošinātājam, nosūtot rakstveida pretenziju, kurā norādīti fakti par konkrēta Līguma saistību nepildīšanu un kuru Apdrošinātājs nav novērsis 10 (desmit) kalendāro dienu laikā vai kuru novēršana nav iespējama Publisko iepirkumu likumā noteiktajos gadījumos. Šādos gadījumos Apdrošinātājs maksā Apdrošinājuma ņēmējam līgumsodu 10% (desmit procentu) apmērā no Līgumā paredzētās gada apdrošināšanas prēmijas kopsummas, kā arī izmaksā Apdrošinājuma ņēmējam proporcionāli apdrošināšanas termiņam neizmantotās apdrošināšanas prēmijas daļu, neņemot vērā jebkādus Apdrošinātāja izdevumus un neveicot ieturējumus. Šajā punktā minētais maksājums Apdrošinātājam jāveic ne vēlāk kā 10 (desmit) darba dienu laikā pēc Apdrošinājuma ņēmēja pieprasījuma saņemšanas. Apdrošinājuma ņēmēja vienpusējas atkāpšanās no Līguma gadījumā nākamajā darba dienā pēc pēdējās Līguma darbības dienas nodod Apdrošinātājam visas Polises un plastikāta Kartes.
8.3. Apdrošinātājam ir jānodrošina, lai visā Līguma izpildes laikā apdrošinātajām personām būtu pieejams Apdrošinātāja aktuālo līgumiestāžu saraksts. Līguma darbības laikā Apdrošinātājam ir jānodrošina aktuālās informācijas (t.sk. izmaiņas līgumiestāžu sarakstā) nosūtīšana Apdrošinājuma ņēmēja atbildīgajai personai un jānodrošina, ka netiek pasliktināti Apdrošinājuma ņēmēja apdrošināšanas nosacījumi, tai skaitā, samazinot apdrošināšanas programmas līgumiestāžu skaitu un pārklājumu. Līgumiestāžu skaita izmaiņas ir pieļaujamas tikai gadījumos, kad kāda no līgumiestādēm vienpusēji pārtrauc sadarbību ar Apdrošinātāju, un ar nosacījumu, ka šādas izmaiņas nepasliktina Apdrošinājuma ņēmēja sākotnējā līgumsaraksta piedāvāto pakalpojumu apjomu un pieejamību, nepārsniedzot 5% (pieci procenti) no kopējā līgumiestāžu skaita līguma slēgšanas brīdī.
8.4. Nebūtiskas izmaiņas Līgumā var tikt izdarītas vienīgi pēc Līdzēju abpusējas vienošanās, kas ar to abpusējas parakstīšanas brīdi kļūst par Līguma sastāvdaļu. 
8.5. Līguma grozījumi  var tikt veikti šajā Līgumā un Publisko iepirkumu likuma 61. pantā noteiktajos gadījumos un kārtībā.

9. LĪGUMA IZPILDĒ IESAISTĪTO APAKŠUZŅĒMĒJU NOMAIŅA 
9.1. Apdrošinātājs ir tiesīgs bez saskaņošanas ar Apdrošinājuma ņēmēju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, izņemot Līguma 9.2. un 9.4.punktā minētos gadījumus.
9.2. Apakšuzņēmējus, uz kuru iespējām Apdrošinātājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Apdrošinājuma ņēmēja rakstveida piekrišanu, ievērojot Līguma 9.4.punktā paredzētos nosacījumus.
9.3. Apdrošinājuma ņēmējs nepiekrīt Līguma 9.2.punktā minēto apakšuzņēmēju nomaiņai, ja tiek nomainīts apakšuzņēmējs, uz kura iespējām konkursā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām.
9.4. Apdrošinājuma ņēmējs pieņem lēmumu atļaut vai atteikt Apdrošinātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 9.nodaļas noteikumiem.
10. STRĪDU RISINĀŠANAS KĀRTĪBA
10.1. Visas domstarpības, kas Līdzējiem radušās Līguma ietvaros un izpratnē, tās apņemas risināt sarunu ceļā.
10.2. Ja 30 (trīsdesmit) kalendāra dienu laikā domstarpības nav iespējams atrisināt sarunu ceļā, Līdzēji tās risina saskaņā ar spēkā esošajiem Latvijas Republikas normatīvajiem aktiem.
10.3. Visus jautājumus, kas nav atrunāti šajā Līgumā, Līdzēji risina saskaņā ar Latvijas Republikas spēkā esošajos normatīvajos aktos noteikto.
11. NEPĀRVARAMA VARA
11.1. Par nepārvaramas varas apstākļiem tiek uzskatīti tādi apstākļi un notikumi kā dabas katastrofas un ūdens plūdi, zemestrīce un citas stihiskās nelaimes, kā arī karš, streiki, nemieri, valsts iekšējie apvērsumi, jauni normatīvi akti vai valsts pārvaldes iestāžu lēmumi, kas kavē vai traucē Līguma saistību izpildi, kā arī citi apstākļi (turpmāk – nepārvaramas varas apstākļi).
11.2. Ja kādam no Līdzējiem tās saistību pilnīga vai daļēja izpildīšana ir kļuvusi neiespējama nepārvaramas varas apstākļu dēļ, attiecīgo saistību izpildes termiņš tiek apturēts uz laiku, kamēr turpinās šie apstākļi.
11.3. Līdzējam, kura saistību izpildi pilnībā vai daļēji ierobežo iestājušies nepārvaramas varas apstākļi, nekavējoties 3 (triju) darba dienu laikā rakstiski jāinformē otru Pusi par šādu apstākļu iestāšanos vai izbeigšanos.
11.4. Par zaudējumiem un kavējumiem, kas radušies nepārvaramas varas apstākļu dēļ, neviena no Pusēm atbildību nenes.
12. NOBEIGUMA NOTEIKUMI
12.1. Gadījumā, ja rodas pretrunas starp Līgumu, apdrošināšanas noteikumiem un/vai Polisi, noteicošais ir Līgums un iepirkumā iesniegtais Piedāvājums.
12.2. Līguma izpildes gaitā Apdrošinājuma ņēmēju pārstāvēs persona:
12.2.1. pilnvarotās personas amats, vārds un uzvārds, tālrunis: numurs, e-pasts: e-pasta adrese;
12.2.2. pilnvarotās personas amats, vārds un uzvārds, tālrunis: numurs, e-pasts: e-pasta adrese.
12.3. Apdrošinātāju Līguma izpildes gaitā pārstāvēs personas:
12.3.1. pilnvarotās personas amats, vārds un uzvārds, tālrunis: numurs, e-pasts: e-pasta adrese;
12.3.2. pilnvarotās personas amats, vārds un uzvārds, tālrunis: numurs, e-pasts: e-pasta adrese.
12.4. Līgums sagatavots un parakstīts latviešu valodā uz lapu skaits numurētām un cauršūtām lapām divos eksemplāros, kuriem ir vienāds juridisks spēks un no kuriem viens glabājas pie Apdrošinājuma ņēmēja, bet otrs – pie Apdrošinātāja.
12.5. Ja kāds no Līguma noteikumiem zaudē spēku, tas neietekmē pārējos Līguma noteikumus.
12.6. Visi šajā Līgumā paredzētie paziņojumi, informācija, ziņas un citi sūtījumi, noformējami rakstveidā un nosūtāmi uz zemāk minētām Līdzēju adresēm vai e-pasta adresēm, ja tie ir parakstīti ar drošu elektronisko parakstu, un tiek uzskatīti par saņemtiem, kad nogādāti personīgi vai ar e-pasta starpniecību, ar saņemšanas apstiprinājumu, vai saskaņā ar Paziņošanas likumā noteikto, ja nosūtīti pa pastu Latvijas Republikas teritorijā ierakstītā vēstulē. Mainot savu nosaukumu, adresi vai citus rekvizītus, katrs Līdzējs apņemas 7 (septiņu) dienu laikā paziņot otram Pusei par izmaiņām.
12.8. Līgumam tiek pievienoti un tā neatņemamas sastāvdaļas ir:
1. Pielikums – Veselības apdrošināšanas polise un tajā iekļauto Darbinieku saraksts uz ____ (_____) lapām;
2. Pielikums – Apdrošinātāja iesniegtais piedāvājums Iepirkumā, tajā skaitā iesniegtais Tehniskais piedāvājums, veselības apdrošināšanas noteikumi, informācija par ārstniecisko pakalpojumu apmaksas kārtību, informācija par papildu programmu iegādes nosacījumiem par Darbinieku personīgajiem naudas līdzekļiem, informācija par izmaiņu veikšanas kārtību Darbinieku sarakstā, un cita informācija uz ____ (_____________) lapām;
3. Pielikums – Apdrošināto darbinieku saraksts uz ____ (_______) lapām;
4. Pielikums – Finanšu piedāvājums uz____ (________) lapas;
5. Pielikums – Līguma iestāžu saraksts __________ (____________) lapām;
6. Pielikums –Paraksttiesīgajai personai izsniegtā pilnvara uz ____ (__________) lapas.

13. Līdzēju paraksti un juridiskie rekvizīti
		Apdrošinājuma ņēmējs:
Kandavas Lauksaimniecības tehnikums
reģ. Nr. 90000032081
Adrese: Valteru iela 6, Kandava, LV-3120
Banka: VALSTS KASE
Kods: TRELLV22
Konts: Nr. 
Direktore ________________________

